Jeff Bezos face depozite Amazon din mall-urile pustii din America.
Amazon e în discuţii cu proprietarul JC Penney şi Sears. Magazinele vor fi convertite în depozite pentru Amazon. Obiceiurile de cumpărare se orientează acum către online.
Odată cu pandemia, mall-urile din Statele Unite au devenit urme triste ale strălucirii de altădată. Iar la asta a contribuit şi orientarea către online a cumpărătorilor.Magazine ca JC Penney sau Sears, care acum câţiva ani aduceau profituri frumoase, sunt acum pustii, adevărate pietre de moară pentru proprietari.Iar Jeff Bezos a mirosit că e rost de o afacere bună şi e în discuţii cu dezvoltatorul Simon Property pentru preluarea fostelor magazine şi transformarea lor în depozite pentru Amazon.Noile depozite vor face ca timpii de livrare ai gigantului online să se reducă considerabil. Afacerea e bună şi pentru Simon Property, ale cărui încasări din chirii au scăzut cu 50%.Dave a fost într-un magazin Sears şi spune că e pustiu."Am văzut o familie, e şi familia mea aici, dar asta e tot. N-am văzut niciun angajat, n-am văzut pe nimeni. Nu e nimeni aici", a spus Dave, un cumpărător.